IPL 2019: DC को हराकर 8वीं बार फाइनल में पहुंची धोनी की CSK, तो बॉलीवुड एक्टर ने कर डाला यह ट्वीट...  
चेन्नई सुपर किंग्स को लेकर बॉलीवुड एक्टर का ट्वीट
उनके ट्वीट पर आ रहे हैं खूब रिएक्शन
धोनी की टीम 8 वीं बार फाइनल में पहुंची
Sunday is little bit far but I am in support of #CSK! #CSKvsMI will be a fantastic match and #CSK will win the final to lift the trophy of #IPL2019!

महेंद्र सिंह धोनी (MS Dhoni) की टीम चेन्नई सुपर किंग्स (CSK) को लेकर कमाल खान (Kamaal R Khan) ने लिखा: "रविवार का दिन अभी दूर है, लेकिन मैं चेन्नई सुपर किंग्स (CSK) के समर्थन में हूं. चेन्नई सुपर किंग्स (CSK) और मुंबई इंडियंस (MI) के बीच शानदार मैच होगा. फाइनल में धोनी की टीम मैच जीतकर आईपीएल की ट्रॉफी अपने नाम करेगी." आईपीएल 2019.  कमाल खान (Kamaal R Khan) ने इस तरह ट्वीट कर  चेन्नई सुपर किंग्स  को सपोर्ट किया है. उनके ट्वीट से निश्चित तौर पर सीएसके के फैंस काफी खुश होंगे.

.@ChennaiIPL reach their 8th #VIVOIPL final, what a team #CSKvDCpic.twitter.com/mMpGkNTJEb

बता दें कि गत विजेता चेन्नई सुपर किंग्स (CSK) ने शुक्रवार को खेले गए क्वालीफायर-2 में दिल्ली कैपिटल्स (DC) को छह विकेट से हरा कर इंडियन प्रीमियर लीग (आईपीएल) के 12वें संस्करण के फाइनल में जगह बना ली है. क्वालीफायर-1 में मुंबई इंडियंस से मात खाकर क्वालीफायर-2 खेलने के लिए मजबूर हुई चेन्नई ने इस मैच में पहली बार फाइनल में जाने की जुगत में रखी दिल्ली को कभी भी अपने ऊपर हावी नहीं होने दिया. टॉस जीतकर गेंदबाजी चुनने वाली चेन्नई ने अपने गेंदबाजों के संयुक्त प्रदर्शन के दम पर दिल्ली को 20 ओवरों में नौ विकेट के नुकसान पर 147 रनों पर ही सीमित कर दिया. इस लक्ष्य को उसने बेहतरीन शुरुआत के दम पर 19 ओवरों में चार विकेट खोकर हासिल कर लिया.